《访黄元吉医士》
明代·赵焞夫

隔溪村口尽烟霞，隐似壶公自一家。灵药捣成丹字犬，玄霜炼就白飞鸦。

橘垂井上香吹远，菊泛篱东望转遐。拔宅先人谁识得，满身云气绕衣纱。

作者简介：赵焞夫（一五七八—一六六八？），字裕子。番禺人，一作从化人。明思宗崇祯间诸生。著有《草亭稿》。清陈伯陶编《胜朝粤东遗民录》卷一有传。